L 101/8
LT
Europos Sąjungos oficialusis leidinys
2022 3 29
pagaminti, paruošti ir saugoti po 2021 m. balandžio 20 d. pagal Reglamentą (ES) 2016/429 ir Deleguotąjį reglamentą (ES) 2020/686, siuntų, kurias išsiuntė embrionų surinkimo arba gamybos grupė, surinkusi arba pagaminusi oocitus arba embrionus, vežimo į kitą valstybę narę veterinarijos sertifikato pavyzdys (EQUIOOCYTES-EMB-A-INTRA pavyzdys).
Tų pavyzdžių II.2.5.2 punktas turėtų būti ištaisytas siekiant paaiškinti, kad arklinių šeimos gyvūnai, kurie yra spermos, oocitų ir embrionų donorai, turi būti laikomi ne viename ūkyje, o ūkiuose, kuriuose nebuvo pranešta apie Venesuelos arklių encefalomielitą, kergimo ligą, Trypanosoma evansi sukeltą tripanozomozę, arklių anemiją, kontaginį arklių metritą (Taylorella equigenitalis), pasiutligės viruso infekciją ir juodligę ne mažiau kaip 30 dienų iki pirmo spermos, oocitų arba embrionų surinkimo dienos ir surinkimo laikotarpiu.
Be to, reikėtų iš dalies pakeisti EQUI-SEM-A-INTRA pavyzdžio I dalies pastabų I.30 langelį, kad į jį būtų įtrauktas tyrimų aprašymas;
(8)
Įgyvendinimo reglamento (ES) 2021/403 13 straipsnyje nustatyta, kad veterinarijos sertifikatai ir deklaracijos, naudotini perkeliant į kitą valstybę narę tam tikrų kategorijų sausumos gyvūnus ir vežant tam tikrus genetinės medžiagos produktus, atsižvelgiant į rūšį ir atitinkamų produktų kategorijas, turi atitikti vieną iš to reglamento I priede nustatytų ir tame straipsnyje nurodytų pavyzdžių.
To priedo 61 skyriuje pateiktas šunų, kačių ir šeškų perkėlimo į kitą valstybę narę veterinarijos sertifikato pavyzdys ir deklaracijos pavyzdys.
To sertifikato pavyzdžio II.2.2 punkte yra akivaizdžių klaidų ir jį reikia patikslinti.
Todėl tą pavyzdį reikia atitinkamai ištaisyti;
(9)
todėl Įgyvendinimo reglamento (ES) 2021/403 I priedas turėtų būti atitinkamai iš dalies pakeistas ir ištaisytas;
(10)
Įgyvendinimo reglamento (ES) 2021/403 14 straipsnyje nustatyta, kad veterinarijos sertifikatai ir veterinarijos arba oficialūs sertifikatai, naudotini įvežant į Sąjungą tam tikrų kategorijų kanopinius gyvūnus, atsižvelgiant į atitinkamas rūšis, turi atitikti vieną iš to reglamento II priede nustatytų ir tame straipsnyje nurodytų pavyzdžių.
To priedo 4 skyriuje pateiktas avių ir ožkų įvežimo į Sąjungą veterinarijos arba oficialaus sertifikato pavyzdys (OV/CAP-X pavyzdys).
To pavyzdžio gyvūnų sveikatos patvirtinimo II.2.2 ir II.2.11.6 punktuose yra akivaizdžių klaidų, be to, juos reikia paaiškinti.
Todėl tą pavyzdį reikia atitinkamai ištaisyti;
(11)
Įgyvendinimo reglamento (ES) 2021/403 15 straipsnyje nustatyta, kad veterinarijos sertifikatai ir veterinarijos arba oficialūs sertifikatai ir prie tų sertifikatų pridedamos deklaracijos, naudotini įvežant į Sąjungą arba vežant per Sąjungą tam tikrų kategorijų arklinių šeimos gyvūnus, atsižvelgiant į vežimo pobūdį, turi atitikti vieną iš to reglamento II priede nustatytų ir tame straipsnyje nurodytų pavyzdžių.
To priedo 12–15 skyriuose atitinkamai nustatyti skersti neskirtų arklinių šeimos gyvūnų įvežimo į Sąjungą veterinarijos arba oficialaus sertifikato pavyzdys ir deklaracijos pavyzdys (EQUI-X pavyzdys), skerstinų arklinių šeimos gyvūnų įvežimo į Sąjungą veterinarijos arba oficialaus sertifikato pavyzdys ir deklaracijos pavyzdys (EQUI-Y pavyzdys), skersti neskirtų arklinių šeimos gyvūnų vežimo tranzitu per Sąjungą veterinarijos sertifikato pavyzdys ir deklaracijos pavyzdys (EQUI-TRANSIT-X pavyzdys) ir skerstinų arklinių šeimos gyvūnų vežimo tranzitu per Sąjungą veterinarijos sertifikato pavyzdys ir deklaracijos pavyzdys (EQUI-TRANSIT-Y pavyzdys).
Pagal Deleguotojo reglamento (ES) 2020/692 13 straipsnį laikotarpis, kuris gali praeiti nuo arklinių šeimos gyvūnų, išskyrus registruotus arklinių šeimos gyvūnus, klinikinio tyrimo iki išvežimo, tos kategorijos gyvūnams yra 24 valandos.
Pagal Deleguotojo reglamento (ES) 2020/ 692 3 straipsnį sertifikatas turi būti išduotas 10 dienų iki siuntos atvežimo į pasienio kontrolės postą dienos laikotarpiu; jei gyvūnai vežami jūra, laikotarpis gali būti pratęstas papildomu kelionės jūra trukmės laikotarpiu.
Todėl tuos pavyzdžius reikia atitinkamai ištaisyti;
(12)
be to, Įgyvendinimo reglamento (ES) 2021/403 15 straipsnyje nurodytuose to reglamento II priedo 16, 17 ir 18 skyriuose atitinkamai nustatyti registruotų arklių pakartotinio įvežimo į Sąjungą po laikinojo eksporto lenktynėms, varžyboms ir kultūriniams renginiams ne ilgesniam nei 30 dienų laikotarpiui veterinarijos sertifikato pavyzdys ir deklaracijos pavyzdys (EQUI-RE-ENTRY-30 pavyzdys), pakartotinio registruotų arklių įvežimo į Sąjungą po laikinojo eksporto ne ilgesniam nei 90 dienų laikotarpiui dalyvauti Tarptautinės žirgų sporto federacijos (FEI) remiamuose žirgų sporto renginiuose veterinarijos sertifikato pavyzdys ir deklaracijos pavyzdys (EQUI-RE-ENTRY90-COMP pavyzdys) ir registruotų arklių pakartotinio įvežimo į Sąjungą po laikinojo eksporto ne ilgesniam nei 90 dienų laikotarpiui dalyvauti lenktynių renginiuose Australijoje, Kanadoje, Jungtinėse Amerikos Valstijose,